
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 162
din 28 august 2014
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17361/13.08.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţiile cadastrale efectuate pentru imobilele situate în Municipiul Sighişoara, str. Ecaterina Varga nr. 1, str. Târnavei nr. 14 şi str. Ilarie Chendi nr. 87;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului  nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul, modul de întocmire şi recepţie a documentaţiilor cadastrale în vederea înscrierii în cartea funciară, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 17360/13.08.2014, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. Se însuşeşte documentaţia cadastrală pentru actualizarea datelor/ informaţiilor tehnice, în sensul rectificării (modificării) suprafeţei terenului de la suprafaţa de 585 mp. la suprafaţa reală de 532 mp., rezultată în urma măsurătorilor, respectiv evidenţierea şi înscrierea în cartea funciară a construcţiei C2 (construcţie magazie, compusă din două încăperi), în favoarea proprietarului construcţiei, Biserica Creştină după Evanghelie Sighişoara, cu privire la imobilul situat în Municipiul Sighişoara, str. Ecaterina Varga nr. 1, înscris în C.F. nr. 51103 (nr. C.F. vechi 10192), sub nr. cad. 284/1, nr. top. 2165/1, 2164/2/1, 2165/1-C1, anexa nr. 1 la prezenta hotărâre.
Art. 2. (1) Se aprobă rectificarea (modificarea) suprafeţei terenului situat în Municipiul Sighişoara, str. Ecaterina Varga nr. 1,  înscris în C.F. nr. 51103 (nr. C.F. vechi 10192), sub nr. cad. 284/1, nr. top. 2165/1, 2164/2/1, de la suprafaţa de 585 mp. la suprafaţa reală de 532 mp., rezultată în urma măsurătorilor, conform documentaţiei cadastrale însuşite prin art. 1 din prezenta hotărâre.

(2) Se aprobă evidenţierea şi înscrierea în cartea funciară a construcţiei C2 (construcţie magazie, compusă din două încăperi), situate în Municipiul Sighişoara, str. Ecaterina Varga nr. 1, în favoarea proprietarului construcţiei Biserica Creştină după Evanghelie Sighişoara, conform documentaţiei cadastrale însuşite prin art. 1 din prezenta hotărâre.

Art. 3. Se însuşeşte documentaţia cadastrală pentru actualizarea datelor/ informaţiilor tehnice, în sensul actualizării componenţei construcţiei C1 – casă de locuit şi schimbarea categoriei de folosinţă a terenului curţi construcţii, în suprafaţă de 457 mp., în teren curţi construcţii şi teren arabil, cu privire imobilul situat în Municipiul Sighişoara, str. Târnavei nr. 14, înscris în C.F. nr. 51006 (nr. C.F. vechi 6789/b), sub nr. top. 2927/2, 2928/2 şi 2927/2, 2928/2-C1, anexa nr. 2 la prezenta hotărâre. 
Art. 4. (1) Se aprobă actualizarea componenţei construcţiei C1 – casă de locuit, situate în Municipiul Sighişoara, str. Târnavei nr. 14, conform documentaţiei cadastrale însuşite prin art. 3 din prezenta hotărâre.

(2) Se aprobă schimbarea (actualizarea) categoriei de folosinţă a terenului curţi construcţii, în suprafaţă de 457 mp., în  teren curţi construcţii, în suprafaţă de 152 mp., edificat cu C1 – casă de locuit şi teren arabil, în suprafaţă de 305 mp., conform documentaţiei cadastrale însuşite prin art. 3 din prezenta hotărâre.

Art. 5. Se însuşeşte documentaţia cadastrală pentru apartamentarea construcţiei C1 - casă corp A, evidenţierea şi înscrierea apartamentelor în cartea funciară, cu privire la imobilul  situat în Municipiul Sighişoara, str. Ilarie Chendi nr. 87, înscris în C.F. nr. 55987 (nr. C.F. vechi 1723, nr. top. 441/1, 438/3/1, 439/3/1, 438/1/3), sub nr. cad. 55987, respectiv construcţia C1 în C.F. nr. 55987–C1 şi construcţia C2 în C.F. nr. 55987–C2, anexa nr. 3 la prezenta hotărâre.

Art. 6. Cu ducerea la îndeplinire a prevederilor prezentei hotărâri se încredinţează Primarul municipiului şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 7. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  4 ex. Direcţia Administrarea Patrimoniului.
10 ex. 
A.F./G.V.
